### Beslutningstema

Under dette punkt beslutter udvalget, om forslag til handleplan til udmøntning af Handicappolitikken for udvalgets område kan godkendes. Tilsvarende godkender hvert udvalg en handleplan for det respektive udvalgsområde. Efter behandling i alle stående udvalg og Økonomiudvalget forelægges en samlet handleplan til godkendelse i Kommunalbestyrelsen.

### Historik

Handicappolitikken blev godkendt af Kommunalbestyrelsen i november 2020.

### Sagsfremstilling

Johannes Hermansen overordnede formål er at give alle Tønder Kommunes borgere uanset alder, funktionsevne, type af handicap mv. lige muligheder for at leve, bo, uddanne sig og arbejde i kommunen. Gennem tydeliggørelse af de grundlæggende værdier og målsætninger, der arbejdes efter på tværs i kommunen, er politikken med til at skabe sammenhæng i arbejdet og styrke samarbejdet med det enkelte menneske med handicap.

Handicappolitikken bygger på følgende 3 værdier: Respekt for den enkelte; Uafhængighed; Tryghed.

Handicappolitikken indeholder 5 målsætninger:

* Fællesskab
* Tilgængelighed
* Uddannelse og beskæftigelse
* Sammenhæng i overgange
* Sundhed, motion og kost

Handicappolitikken er en politik for hele Tønder Kommune. Det betyder at handicapaspektet skal inddrages i kommunens planlægning på alle politikområder. For hvert udvalg er udarbejdet forslag til en handleplan for udvalgets politikområde, som behandles i udvalget i marts-april. Derefter samles de enkelte udvalgs bidrag til handleplanen i en samlet plan, som sendes til godkendelse i Kommunalbestyrelsen på april-mødet, hvorefter handleplanen forelægges Handicaprådet til orientering.

### Direktionen indstiller,

at handleplanen for udvalgets område godkendes, og

at handleplanen indgår i en samlet handleplan, der sendes til godkendelse i Kommunalbestyrelsen den 26. april.

### Beslutning

Indstillingen godkendt.